Volfenbiutelis
Volfenbiutelis (vok. Wolfenbüttel) – miestas Vokietijoje, Žemutinės Saksonijos žemėje, į pietus nuo Braunšveigo, prie Okerio upės. Rajono centras. Vystoma elektrotechnikos, tekstilės, chemijos, maisto pramonė, žemės ūkio mašinų gamyba. Yra XVII–XVIII a. architektūrinių paminklų (barokinė pilis, Šv. Trejybės, Šv. Marijos bažnyčios, mediniai namai Okerio pakrantėje), Hercogo Augusto biblioteka, rašytojo Gotholdo Efraimo Lesingo muziejus.